Suchinthana/ta-wikipedia huggingface dataset:
ஆர். சி. சக்தி

ஆர். சி. சக்தி (R. C. Sakthi) இந்தியத் திரைப்பட இயக்குனராவார். இவர் நடிகர் ரஜினிகாந்தை வைத்து இயக்கிய தர்மயுத்தம், விஜயகாந்த் நடித்த மனக்கணக்கு, கமலஹாசன் நடித்த உணர்ச்சிகள், மற்றும் ராஜேஷ், லட்சுமி நடித்த சிறை ஆகிய திரைப்படங்களின் மூலம் புகழ்பெற்றார்.

வரலாறு 
இராமநாதபுரம் மாவட்டம் பரமக்குடி அடுத்த புழுதிகுளத்தில் பிறந்த ஆர். சி. சக்தி, சிறுவயதிலேயே, கல்வியில் கவனத்தை செலுத்தாமல், சினிமாவில் ஆசையில் இருந்தார். இளைஞராக இருந்தபோதே, நண்பர்களுடன் இணைந்து நாடகக் கம்பெனியை துவங்கினார்  சென்னை வந்த சக்தி, சுப்பு ஆறுமுகம் குழுவில் சேர்ந்து, திரைக்கதை எழுத்தாளராக பணியாற்றி வந்தார். தீவிர முயற்சிக்கு பிறகு, பொற்சிலை படத்தில் உதவி இயக்குநராக பணியாற்றினார். பின் நடன இயக்குநர் தங்கத்துடன் இணைந்து, அன்னை வேளாங்கண்ணி படத்தில் திரைக்கதை எழுதினார். 1972ஆம் ஆண்டு, உணர்ச்சிகள் படத்தின் மூலம் இயக்குனராக உயர்ந்தார். தனது முதல் படத்திலேயே, பால்வினை நோய்களை மையமாகக்கொண்டு படத்தை இயக்கியிருந்தது குறிப்பிடத்தக்கது. உணர்ச்சிகள் திரைப்படம் நடிகரான கமலஹாசனை உயரச்செய்தது.

இயக்கிய படங்கள்

மேற்கோள்கள் 

 தமிழ்-தி இந்து
 தினகரன்
 தினத்தந்தி
 தினமலர்

தமிழ்த் திரைப்பட இயக்குநர்கள்
இந்தியத் திரைப்பட இயக்குநர்கள்
2015 இறப்புகள்
தமிழ்நாட்டுத் திரைப்பட நடிகர்கள்
தமிழ்நாட்டுத் திரைப்பட இயக்குநர்கள்
லலிதாசிறீ

லலிதாசிறீ இந்திய திரைப்பட நடிகையாவார். இவர் மலையாளத் திரைப்படங்களில் அதிகம் நடித்துள்ளார். இது வரை 100க்கும் மேற்பட்ட திரைப்படங்களில் நடித்துள்ள இவர், அதிகமாக துணைக் கதாப்பாத்திரங்களில் நடித்துள்ளார்.

வரலாறு
லலிதா சிறீ கேரளாவில் உள்ள திருவனந்தபுரத்தில் பிறந்தவர். வித்யாசாரதி என்பவரை திருமணம் செய்த இவருக்கு குழந்தைகள் இல்லை. பிறகு ஒரு பெண் குழந்தையை தத்தெடுத்துள்ளார். தற்போது சென்னையில் அழகு நிலையம் ஒன்றை இவருடைய மகளுடன் நடத்தி வருகிறார்.

சில திரைப்படங்கள்
 தேவி கருமாரியம்மன்
 உணர்ச்சிகள்
 தீரன்

வெளி இணைப்புகள்

Lalitha Sree at MSI

மேற்கோள்கள்

மலையாளத் திரைப்பட நடிகைகள்
தமிழ்த் திரைப்பட நடிகைகள்
கேரள நடிகர்கள்
இந்தியத் திரைப்பட நடிகர்கள்
20 ஆம் நூற்றாண்டின் இந்திய நடிகைகள்
1958 பிறப்புகள்
வாழும் நபர்கள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
பிஸ்னஸ் மேன்

பிஸ்னஸ் மேன் (Businessman) 2012ல் வெளிவந்த தெலுங்குத் திரைப்படமாகும். இதனை பூரி ஜெகன்நாத் இயக்கியிருந்தார். இத்திரைப்படத்தில் மகேஷ் பாபு, கஜால் அகர்வால், பிரகாஸ்ராஜ் ஆகியோர் முக்கிய கதாப்பாத்திரத்தில் நடித்திருந்தனர். இந்த திரைபடத்தினை ஆர். ஆர். வெங்கட் தயாரித்திருந்தார், ஆர். ஆர். மூவி மேக்கர்ஸ் இதனை வினியோகம் செய்தது.
இந்தத் திரைப்படம் தமிழ், மலையாளம் மற்றும் இந்தி மொழிகளில் மொழிமாற்றம் செய்யப்பட்டது. இத்திரைப்படம் ஜனவரி 13, 2012ல் வெளிவந்தது. இத்திரைப்படம் பாஸ் என்ற பெயரில் வங்காளி மொழியில் மறு ஆக்கம் செய்யப்பட்டு ஆகஸ்ட் 9, 2013ல் வெளியிடப்பட்டது.

நடிகர்கள் 
 மகேஷ் பாபு - விஜய் சூர்யா எ சூர்யா பாய்
 காஜல் அகர்வால் - சித்ரா பரத்வராஜ்
 பிரகாஷ் ராஜ் - ஜெய்தேவ் 
 நாசர் (நடிகர்) - 4அஜெய் பரத்வராஜ்
 சாயாஜி சிண்டே- லாலு
வின்ஸ்டன் சாவோ- அம்ப்லோ
 தர்மவரப்பு சுப்பிரமணியம் - லாலுவின் துணைவர்
 பூரி ஜெகன்நாத் - கௌரவத் தோற்றம்

இவற்றையும் காண்க
 நான் ஈ

ஆதாரம்

வெளி இணைப்புகள் 
 
 

2012 தெலுங்குத் திரைப்படங்கள்
தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
இந்தியத் தெலுங்குத் திரைப்படங்கள்
பூரி ஜெகன்நாத்

பூரி ஜெகன்நாத் (பிறப்பு:28 செப்டம்பர் 1966) இந்தியத் திரைப்பட இயக்குநரும், தயாரிப்பாளரும், திரைக்கதை எழுத்தாளரும் ஆவார். இவர் மூன்று முறை நந்தி விருதினை வென்றுள்ளார். பத்ரி, இதலு சிராவணி சுப்பிரமணியம் , இடியட், அம்மா நானா ஓ தமிழ் அம்மாயி, சிவமணி, போக்கிரி, தேசமுடுரு, பிஸ்னஸ் மேன், கேமராமேன் கங்கதோ ராம்பாபு, இதரம்மாயில்தோ ஆகிய புகழ்பெற்ற படங்களை இயக்கியுள்ளார். இவர் இந்தி மொழித் திரைப்படங்களையும் இயக்கியுள்ளார்.

மேற்கோள்கள்

வெளி இணைப்புகள் 
 

1966 பிறப்புகள்
வாழும் நபர்கள்
இந்தியத் திரைப்பட இயக்குநர்கள்
தெலுங்கு மக்கள்
கன்னடத் திரைப்பட இயக்குநர்கள்
தெலுங்குத் திரைப்பட இயக்குநர்கள்
தென்னிந்திய பிலிம்பேர் விருதுகளை வென்றவர்கள்
ஸூரத்துல் காஃபிரூன்

ஸூரத்துல் காஃபிரூன்  காஃபிர்கள் என்பது திருக்குர்ஆனின் 109வது அத்தியாயம் ஆகும்.

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின்  109 அத்தியாயமாகத் திகழும் ஸூரத்துல் காஃபிரூன் (காஃபிர்கள்)மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

பெயர் 
 ஸூரத்துல் காஃபிரூன்    என்ற அரபுச் சொல்லுக்கு  காஃபிர்கள் /  மறுப்பவர்/ஏற்காதவர்   ,  எனப் பொருள்.

காஃபிர்கள்

மேற்கோள்கள்

வெளி இணைப்புகள் 

109 al kafirun.

Surah Al-Kafirun (Complete text in Arabic with English and French translations)

பிற தகவல்கள்

திருக்குர்ஆன்
சந்தா சாகிப்

சந்தா சாகிப் ஆற்காடு நவாப் அல்லது கர்நாடகா நவாப் ஆவார். தோஸ்த் அலி கானின் மகளை மணந்தவர்.

1740ல் தோஸ்த் அலி கானின் மறைவிற்குப் பின் ஆட்சிக்கு வந்த அவரது   மகன் சப்தர்அலிகானுக்கும், மருமகனான சந்தா சாயபுவுக்கும், பதவி சண்டை வர ஆங்கிலேயர் சப்தர்அலிகானை ஆதரிக்க, சந்தா சாயபு தப்பி அருகில் உள்ள பிரெஞ்சு ஆளுகையில் இருந்த பாண்டிச்சேரிக்கு சென்று பிரெஞ்சியரிடம் தஞ்சம் அடைந்தார்.

இந்நிலையில் திருமலை நாயக்கர் வழியில் வந்த கடைசி  ராணி மீனாட்சியின் ஆளுகையில் இருந்த திருச்சி கோட்டையை பிடிக்க சந்தா சாயபு  சென்ற சமயத்தில் ஆங்கிலேய தளபதி ராபர்ட் கிளைவ் ஆற்காட்டைபிடித்து கொண்டார்.

பின்பு  மராத்தியர்களுடன்  நடந்த யுத்தத்தில் கைது செய்யப்பட்டு மகாராஷ்டிராவின் சத்தாரா சிறையில் அடைக்கப்பட்டார் சந்தா சாயபு.

பின்பு சந்தா சாயபுவின் குடும்ப ஆபரணங்களை கொண்டு 7.5 லட்சம் பணத்தை மராத்தியர்களிடம் செலுத்தி சந்தா சாயபுவை மீட்டார் கவர்னர் டூப்லெக்ஸ்.

பின்பு ஹைதராபாத் நிஜாம்  முசாபர் ஜங்கு சந்தா சாயபுவை ஆற்காட் நவாபாக அறிவித்தார்.  அவரை தஞ்சைக்கு கொண்டு சிறையிலடைத்து வைத்து பின்பு கொன்றார்கள் மராத்தியர்கள்.

சந்தா சாகிப், முகலாயப் பேரரசர் ஔரங்கசீப் காலத்தில் கர்நாடகப் பகுதியை நவாப் சுல்பிகார் அலி கானின் கீழ் ஆண்ட முசுலிம் சமூகத்தைச் சேர்ந்தவர். பிரான்சியருடன் கூட்டு வைத்திருந்த இவர், மதுரை நாயக்கர்களின் அரசை இணைத்துக்கொண்டதுடன், தஞ்சாவூரின் நவாப் ஆகவும் தன்னை அறிவித்துக்கொண்டார்.

தொடர்ச்சியாக இடம்பெற்ற மராட்டியத் தாக்குதல்களால் இவர் வலுவிழக்க நேர்ந்தது. இதனால், நாஸிர் ஜங்குடன் கூட்டுச் சேர்ந்திருந்த முகமது அலி கான் வாலாஜாவினால் தோற்கடிக்கப்பட்டார். மேலும், பிரித்தானியத் தளபதி ராபர்ட் கிளைவினாலும், மராட்டியப் பேரரசினாலும் தோல்வியுற்ற பின்னர் மீண்டும் தனது இழப்பைச் சரிசெய்ய முயன்றார். ஆனால் அவரது தஞ்சாவூர்ப் படையைச் சேர்ந்த இந்து வீரர்கள் விளைவித்த கலகம் ஒன்றின்போது தலை துண்டிக்கப்பட்டுக் கொல்லப்பட்டார்.

குறிப்புகள்

இவற்றையும் பார்க்கவும்
 தோஸ்த் அலி கான்
 ஆற்காடு நவாப்
 முகலாயப் பேரரசு
 ராபர்ட் கிளைவ்
 இராணி மீனாட்சி

வெளியிணைப்புக்கள்
ஆற்காடு நவாப் குறித்த முழுமையான தகவல்கள்.
Initial Contacts with the British என்னும் கட்டுரையைப் பார்க்கவும்.

முகலாயப் பேரரசு
1752 இறப்புகள்
புதுச்சேரி வரலாறு
இந்திய முஸ்லிம்கள்
ஆற்காடு நவாப்கள்
இந்திய அரசர்கள்
பிலிப் சீமோர் ஹாப்மன்

பிலிப் சீமோர் ஹாப்மன் (ஜூலை 23, 1967 - பிப்ரவரி 2, 2014), சிறந்த நடிகருக்கான அகாதமி விருது பெற்ற அமெரிக்க நடிகர், இயக்குநர். ஹாப்மன் "கப்போட்டே" என்னும் படத்தில் நடித்தமைக்காகச் 2005 ஆம் ஆண்டின் சிறந்த நடிகருக்கான அக்கடமி விருது பெற்றவர். தவிர மூன்று முறை சிறந்த துணை நடிகர் விருதுக்கும் நியமனம் பெற்றவர்.

நியூயார்க்கில் உள்ள ஃபேர்போர்ட் பகுதியில் வளர்ந்த இவர், நியூயார்க் மாநில கலைக்கான கோடைப் பள்ளியிலும், டிசுச் கலைப்பள்ளியிலும் படித்தவர். 1991 ஆம் ஆண்டில் "கோடையின் வன்முறை" (The Violence of Summer) என்னும் தொடரினூடாக நடிப்புத்துறைக்கு வந்தார். அடுத்த ஆண்டில் திரைப்படங்களிலும் நடிக்கத் தொடங்கினார்.

வெளி இணைப்புகள்

 
 
 
 Interview with Madeleine Brand on NPR's Day to Day (September 2005)
 Philip Seymour Hoffman, actor, died on February 2nd, aged 46 The Economist, Obituary February 8, 2014.

ஆங்கிலத் திரைப்பட நடிகர்கள்
1967 பிறப்புகள்
2014 இறப்புகள்
அமெரிக்கத் திரைப்படத் தயாரிப்பாளர்கள்
சிறந்த நடிகருக்கான அகாதமி விருதை வென்றவர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
பத்ரி (2000 திரைப்படம்)

பத்ரி (Badri) 2000ல் வெளிவந்த தெலுங்குத் திரைப்படமாகும். இதனை பூரி ஜெகன்நாத் இயக்கியிருந்தார். இதில் பவன் கல்யாண், அமீஷா பட்டேல் மற்றும் ரேணு தேசாய் ஆகியோர் நடித்திருந்தனர். இத்திரைப்படம் பத்ரி (2001) என்ற பெயரில் தமிழில் மறு ஆக்கம் செய்ப்பட்டது. 2004ல் பூரி ஜெகன்நாத் இந்தியில் இத்திரைப்படத்தினை மீண்டும் எடுத்தார். இரமண கோகுலா படத்திற்கு இசையமைத்திருந்தார். இத்திரைப்படம் வணிக ரீதியாக மிகப்பெரிய வெற்ரி பெற்றது. படத்தின் பாடல் மிகவும் பிரபலமானது.

மேற்கோள்கள்

வெளி இணைப்பு 

2000 தெலுங்குத் திரைப்படங்கள்
அறிமுக இயக்குநர் திரைப்படங்கள்
இந்தியத் தெலுங்குத் திரைப்படங்கள்
போக்கிரி (2006 திரைப்படம்)

போக்கிரி 2006 ஆம் ஆண்டு வெளிவந்த இந்தியத் தெலுங்கு மொழித் திரைப்படமாகும். இத்திரைப்படத்தினை பூரி ஜெகன்நாத் இயக்கியிருந்தார். இதில் மகேஷ் பாபு, இலியானா டி 'குரூஸ் (நடிகை), பிரகாஷ் ராஜ், சாயாஜி சிண்டே மற்றும் ஆஷிஷ் வித்யார்த்தி ஆகியோர் நடித்திருந்தனர்.

இத்திரைப்படம் தமிழில் பிரபுதேவாவின் இயக்கத்தில் போக்கிரி என்ற பெயரிலேயே மறு ஆக்கம் செய்யப்பட்டது. இந்தியில் வாண்டட் என்ற பெயரில் மறு ஆக்கம் செய்யப்பட்டது.

நடிப்பு 
 மகேஷ் பாபு - கிருஷ்ண மனோகர் (எ) போக்கிரி
 இலியானா டி 'குரூஸ் (நடிகை) - சுருதி
 பிரகாஷ் ராஜ் - அலி பாய்
 நாசர் (நடிகர்) - சூர்ய நாராயனா
 ஆஷிஷ் வித்யார்த்தி 
 பிரம்மானந்தம்
 அலி (நடிகர்)
 முமைத் கான் - குத்தாட்டப் பாடலுக்கு நடனம்

ஆதாரம்

வெளி இணைப்பு 
 

2006 தெலுங்குத் திரைப்படங்கள்
2000கள் அதிரடி திரைப்படங்கள்
இந்தியத் தெலுங்குத் திரைப்படங்கள்
இதரம்மாயில்தோ

இதரம்மாயில்தோ 2013ல் வெளிவந்த தெலுங்குத் திரைப்படமாகும். இதனை பூரி ஜெகன்நாத் இயக்கியிருந்தார். அல்லு அர்ஜுன், அமலா பால் (நடிகை), காத்ரீன் திரீசா ஆகியோர் முக்கிய கதாப்பாத்திரத்தில் நடித்திருந்தனர்.

நடிகர்
 அல்லு அர்ஜுன் - சஞ்சு ரெட்டி
 அமலா பால் (நடிகை) 
 காத்ரீன் திரீசா
 பிரம்மானந்தம் 
 நாசர் (நடிகர்) 
 அலி (நடிகர்)

ஆதாரம்

வெளி இணைப்பு
 
 இதரம்மாயில்தோ படம் பற்றி அல்லு அர்ஜூன் பேட்டி

2013 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
வெளியில் மிதக்கும் கூரை சேமிப்புத் தொட்டி

வெளியில் மிதக்கும் கூரை சேமிப்புத் தொட்டிகள் (External floating roof tank) என்பன பொதுவாக கச்சா எண்ணெய், பெட்ரோலிய பொருட்களை அதிக அளவில் சேமிக்க பயன்படுத்தப்படும் சேமிப்பு தொட்டிகள் ஆகும். இதில் நிலையான கூரை இல்லை. ஒரே ஒரு மிதக்கும் கூரை மட்டுமே உள்ளது. இந்த மிதக்கும் கூரை திரவ மட்டத்திற்கு ஏற்ப உயரவும் மற்றும் தாழவும் செய்யும். இந்த வகை சேமிப்புத்தொட்டிகள் காற்றுடன் தொடர்புகொள்வது குறைவு என்பதால் ஆவியாதல் முழுவதும் குறைக்கப்படுகிறது.
இந்த மிதக்கும் கூரையின் கால்கள் தொட்டியின் கீழ் பகுதியை அடைந்த உடன், திரவத்தின் அளவு மிதக்கும் கூரைக்கு கீழே உள்ள போது, கூரைக்கும் திரவத்தின் மேற்பகுதிக்கும் இடையில் காற்று இடைவெளி மற்ற தொட்டிகளைப் போல உருவாகும் வாய்ப்புள்ளது.

மேற்கோள்கள்

வெளி இணைப்புகள்
 Use of floating roof storage tanks in Oil & Gas industry
 Compilation of Air Pollutant Emission Factors, Volume 1: Stationary Point and Area Sources.  Chapter 7. Chapter 7: Liquid Storage Tanks
 Lightning Protection for floating roof tank 
 Lightning Protection monitoring system for floating roof tank 

பெட்ரோலியத் தொழில்
ஜோர்ஜ் ஜெயராஜசிங்கம்

ஜோர்ஜ் ஜெயராஜசிங்கம் (George Jeyarajasingham, இறப்பு: 13 டிசம்பர் 1984) இலங்கை, மன்னார் மாவட்டத்தைச் சேர்ந்த ஒரு இலங்கைத் தமிழ் மனித உரிமை ஆர்வலரும், மெதடிச மதகுருவும் ஆவார். இவரும் மேலும் மூன்று பேரும் 1984 , டிசம்பர் 13 இல் வாகனம் ஒன்றில் பயணம் செய்யும் போது சுட்டுக் கொல்லப்பட்டனர். பின்னர் இவர்களின் உடல்கள் அவர்கள் சென்ற வாகனத்துடன் சேர்த்து எரியூட்டப்பட்டது.

பின்னணி
சிறுபான்மை இலங்கைத் தமிழரான ஜெயராஜசிங்கம் இலங்கையின் கிழக்கே கோமாரி என்ற ஊரில் பிறந்தவர். இவர் மன்னார் மாவட்ட மெதடிசத் திருச்சபையைச் சேர்ந்தவர்.

ஜெயராஜசிங்கம் மன்னார் மாவட்டத்தில் முருங்கன் கிராமத்தில் உள்ள ஜீவோதயம் மெதடிச மையம் என்ற பண்ணைக்குப் பொறுப்பாக நியமிக்கப்பட்டிருந்தார். ஈழப்போரின் போது இப்பகுதியில் காணாமல் போனோர் மற்றும் கொலை செய்யப்பட்டவர்களின் குடும்பங்களுக்கு சமூகப் பணி, மற்றும் மதப்பணி ஆற்றுவதில் முன்னின்று உழைத்தார்.

1984 ஆம் ஆண்டில் இலங்கைத் தரைப்படையால் மேற்கொள்ளப்பட்ட வலிந்த தாக்குதல்களில் பாதிப்படைந்த உள்ளூர் மக்களின் மனித உரிமைகள் தொடர்பில் இவரும், வண். மேரி பஸ்தியானும் பல்வேறு உதவிகளை செய்து வந்தனர். 1984 ஆம் ஆண்டில் இராணுவத்தினரால் நிகழ்த்தப்பட்ட மன்னார் படுகொலைகளை விசாரிப்பதற்காக நியமிக்கப்பட்ட சனாதிபதி ஆணைக்குழு முன் இவர் சாட்சியமளித்தார்.

படுகொலை
பாக்சு கிறிஸ்டி என்ற பன்னாட்டுக் கத்தோலிக்க அமைதி இயக்கத்தின் அறிக்கையின் படி, 1984 டிசம்பர் 13 இல் ஜோர்ஜ் ஜெயராஜசிங்கம் தெரிவித்த சில முறைப்பாடுகள் தொடர்பாக இராணுவத்தினர் மேலதிகத் தகவல்களுக்காக அவரை அழைத்திருந்தனர். ஜெயராஜசிங்கம், அவரது மனைவி பிறிஜெட் ஜெயராஜசிங்கம் (ஒரு சிங்களவர்), சாரதி அப்துல் காதர் சுலைமான், முருங்கன் காவல்நிலையத்தைச் சேர்ந்த யேசுதாசன் ரோச் என்ற தமிழ்க் காவல்துறையினர் ஆகிய நால்வரும் மன்னாரில் இருந்து முருங்கன் செல்லும் வழியில் இலங்கைப் படைத்துறையினர் எனச் சந்தேகிக்கப்படுபவர்களால் வழிமறிக்கப்பட்டு, நால்வரும் சுட்டுக் கொல்லப்பட்டனர். இறந்த உடல்களை வாகனத்துடன் சேர்த்து எரித்தனர். இந்நிகழ்வின் பின்னர் வண. மேரி பஸ்தியான் இறந்தவர்களின் உடல்களைக் கண்டுபிடித்து ஜீவோதயம் மெதடித்தப் பண்ணையியில் சேர்ப்பித்தார்.

இவற்றையும் பார்க்க
சந்திரா பெர்னாண்டோ
திருச்செல்வம் நிகால் ஜிம் பிறவுண்
இயூஜின் ஜோன் ஏபர்ட்
மரியாம்பிள்ளை சரத்ஜீவன்
மேரி பஸ்தியான்

மேற்கோள்கள்

வெளி இணைப்புகள்
முருங்கன் ஜீவோதயம் பண்ணை
Christian Aid in Sri Lanka

1984 இறப்புகள்
இலங்கையில் தனிநபர் தமிழர் படுகொலைகள்
இலங்கை மெதடிசக் கிறித்தவர்கள்
ராஜ குமாருடு

ராஜ குமாருடு 1999ல் வெளிவந்த தெலுங்குத் திரைப்படமாகும். இதனை கே. ராகவேந்திர ராவ் இயக்கியிருந்தார். இதில் மகேஷ் பாபு, பிரீத்தி சிந்தா ஆகியோர் முக்கிய கதாப்பாத்திரத்தில் நடித்திருந்தனர்.

நடிகர்
 மகேஷ் பாபு - ராஜ் குமார்
 பிரீத்தி சிந்தா - ராணி
 பிரகாஷ் ராஜ் 
 ஜெய பிரகாஷ் ரெட்டி
 சுமலதா 
 கிருஷ்ணா

ஆதாரம்

வெளி இணைப்புகள்
 

1999 தெலுங்குத் திரைப்படங்கள்
தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
கே. ராகவேந்திர ராவ் இயக்கியப் படங்கள்
இந்தியத் தெலுங்குத் திரைப்படங்கள்
சுமலதா

சுமலதா (பிறப்பு 27 ஆகஸ்ட் 1963) இந்தியத் திரைப்பட நடிகை மஞ்சுளா ஆவார். இவர் இருநூற்றிற்கும் மேற்பட்ட திரைப்படங்களில் நடித்துள்ளார். தெலுங்குத் திரைப்படங்கள், மலையாளத் திரைப்படங்கள், கன்னடத் திரைப்படங்கள் மற்றும் இந்தித் திரைப்படங்கள் ஆகியவற்றில் நடித்துள்ளார்.

வரலாறு
இவர் தமிழ்நாட்டில் உள்ள சென்னையில் 1963 இல் பிறந்தவர். மலையாளத் திரைப்படத்துறையில் புகழ்பெற்ற இவர், கன்னடத் திரைப்பட நடிகரான அம்பரீஷை திருமணம் செய்து கொண்டார். தற்போது பெங்களூரில் வசிக்கின்றார்.

திரைப்படங்கள்

தமிழ்
கரையெல்லாம் செண்பகப்பூ (1981) (தமிழ்)
குடும்பம் ஒரு கதம்பம் (1981) (தமிழ்)
முரட்டுக் காளை (1980) (தமிழ்) 
ஒரு ஓடை நதியாகிறது (1983) (தமிழ்)

அரசியல்
பாரதிய ஜனதா கட்சி ஆதரவுடன்,  சுயேட்சை வேட்பாளரான நடிகை சுமலதா, 2019 நாடாளுமன்ற மக்களவைத் தேர்தலில், மண்டியா மக்களவைத் தொகுதியிலிருந்து  வென்றார்.

ஆதாரம் 

1963 பிறப்புகள்
வாழும் நபர்கள்
தெலுங்கு மக்கள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகர்கள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
சென்னை நடிகைகள்
20 ஆம் நூற்றாண்டின் இந்திய நடிகைகள்
17வது மக்களவை உறுப்பினர்கள்
ஜெயசுதா

ஜெயசுதா (Jayasudha, பிறப்பு: டிசம்பர் 17, 1958) இந்திய நடிகையும், ஒரு சட்டமன்ற உறுப்பினரும் ஆவார். இவர் ஆந்திரப் பிரதேசத்தில் சிக்கந்தராபாத் தொகுதியின் காங்கிரஸ் சட்டமன்ற உறுப்பினராக 2009 முதல் 2014 வரை இருந்தவர். இவர் தமிழ், கன்னடம், மலையாளம், இந்தி ஆகிய மொழித் திரைப்படங்களில் நடித்துள்ளார்.

வரலாறு
ஜெயசுதா தமிழ்நாட்டில் சென்னையில் 17 டிசம்பர், 1958ல் தெலுங் பேசும் குடும்பம் ஒன்றில் பிறந்தார்.  இவரது இயற்பெயர் சுஜாதா. இவருடைய அத்தை நடிகையும், இயக்குனருமான விஜய நிர்மலா ஆவார். 1972ல் தெலுங்குத் திரைப்படத்தில் குழந்தை நட்சத்திரமாக நடித்துள்ளார். அரங்கேற்றம் திரைப்படத்தில் இயக்குநர் பாலசந்தர் இவருக்கு சிறிய கதாபாத்திரத்தினைத் தந்தார். சொல்லத்தான் நினைக்கிறேன்,  நான் அவனில்லை, அபூர்வ ராகங்கள் போன்றத் தமிழ்த் திரைப்படங்களிலும் நடித்துப் புகழ்பெற்றார்.

இவரது கணவர் நித்தின் கபூர் 2017 மார்ச் 14 அன்று கட்டிடம் ஒன்றின் மாடியில் இருந்து குதித்து தற்கொலை செய்து கொண்டார்.

சில திரைப்படங்கள்
 செக்கச்சிவந்த வானம் (2018)
 சீத்தம்மா வகிட்டிலோ சிரிமல்லி செட்டு (2013) (டப்பிங்)
 சோலோ (2011)
 1977 (2009) - தமிழ்
 கொத்த பங்காரு லோகம் (2008)
 காளிதாசு (2008)
 அரக்கன் (2008)
 பருகு (2008)
 விஜயதசமி (2007)
 போட்டோ
 பொமரில்லு (2006)
 ஸ்டைல் (2006)
 பாலு ஏபிசிடிஇஎப்ஜி (2005)
 திருமால் (திரைப்படம்) (2003)
 அம்மா நானா ஓ தமிழ் அம்மாயி (2003)
 பூல்ஸ் (2003)
 இஸ்டம் (2001 திரைப்படம்) - மலையாளத் திரைப்படம்
 தவசி (2001) – தமிழ்த் திரைப்படம்
 சின்னா (2001)
 அலைபாயுதே (2000) – தமிழ்த் திரைப்படம்
 அந்திமந்தாரை (1996) - தமிழ்த் திரைப்படம்
 ராஜதுறை (1993) - தமிழ்த் திரைப்படம்
 பாண்டியன் (1992) – தமிழ்த் திரைப்படம்
 நினைத்தாலே இனிக்கும் (1979) - தமிழ்த் திரைப்படம்
 பட்டாக்கத்தி பைரவன் (1979) – தமிழ்த் திரைப்படம்
 இரு நிலவுகள் (1979) - தமிழ் டப்பிங்  
 ஆயிரத்தில் ஒருத்தி (1975) – தமிழ்த் திரைப்படம்
 அபூர்வ ராகங்கள் (1975) – தமிழ்த் திரைப்படம்
 மன்னவன் வந்தானடி (1975) – தமிழ்த் திரைப்படம்
 தங்கத்திலே வைரம் (1975) – தமிழ்த் திரைப்படம்
 மேல்நாட்டு மருமகள் (1975) – தமிழ்த் திரைப்படம்
 பட்டிக்காட்டு ராஜா (1974) – தமிழ்த் திரைப்படம்
 வெள்ளிக்கிழமை விரதம் (1974) – தமிழ்த் திரைப்படம்
 தீர்க்க சுமங்கிலி (1974) – தமிழ்த் திரைப்படம்
 திருப்பதி (திரைப்படம்) (1974)
 நான் அவனில்லை (1974) – தமிழ்த் திரைப்படம்
 சொல்லத்தான் நினைக்கிறேன் (1973) – தமிழ்த் திரைப்படம்
 பாரத விலாஸ் (1973) – தமிழ்த் திரைப்படம்
 அரங்கேற்றம் (1973) – தமிழ்த் திரைப்படம்

தயாரிப்பு
 ஹேன்ட்ஸ் அப் (1999)

மேற்கோள்கள்

வெளி இணைப்புகள்
 
 http://www.hindu.com/thehindu/mp/2006/03/13/stories/2006031300200700.htm 
 http://www.hinduonnet.com/.../2006021702020400.htm

வாழும் நபர்கள்
தெலுங்கு மக்கள்
1958 பிறப்புகள்
ஆந்திரப் பிரதேச அரசியல்வாதிகள்
இந்தியப் பெண் அரசியல்வாதிகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
இந்தித் திரைப்பட நடிகைகள்
மலையாளத் திரைப்பட நடிகைகள்
தென்னிந்திய பிலிம்பேர் விருதுகளை வென்றவர்கள்
இந்திய தேசிய காங்கிரஸ் அரசியல்வாதிகள்
ஆந்திரப் பிரதேச சட்டமன்ற உறுப்பினர்கள்
தெலுங்குத் திரைப்பட நடிகைகள்
சென்னை நடிகைகள்
20 ஆம் நூற்றாண்டின் இந்திய நடிகைகள்
21-ஆம் நூற்றாண்டு இந்திய அரசியல்வாதிகள்
எஃப்எல்ஸ்மித்

'''எஃப்எல்ஸ்மித் & கோ A/S  (FLSmidth & Co. A/S, எஃப்எல்எஸ்''' ) என்பது டென்மார்க்கில் கோபன்ஹேகனை தலைமையிடமாகக் கொண்டுள்ள பன்னாட்டு பொறியியல் நிறுவனமாகும். இது உலக அளவில் சுமார் 15,900-ம் ஊழியர்களைக் கொண்டு சிமெண்ட் மற்றும் கனிம தொழில் துறைகளுக்கு தேவையான தொழிற்சாலைகள், இயந்திரங்கள், அமைப்புமுறைகள் மற்றும் சேவைகளை வழங்கி வருகிறது. இந்த நிறுவனம் கோபன்ஹேகனின் NASDAQ OMX பங்கு மாற்றகத்தில் C20 குறியீட்டு பெற்ற நிறுவனமாகும். இது உலகம் முழுவதிலும் சுமார் ஐம்பதிற்கும் மேற்பட்ட நாடுகளில் அலுவலகங்களைக் கொண்டுள்ளது.

வரலாறு 

எஃப்எல்ஸ்மித் & கோ A/S 1882 ஆம் ஆண்டு ஜனவரி 2 ஆம் தேதி ஃபிரெட்ரிக் லேஸ்சு ஸ்மித் என்பவரால் டென்மார்க்கில் உள்ள  கோபன்ஹேகனில் நிறுவப்பட்டது.

மேற்கோள்கள் 

பன்னாட்டு வணிக நிறுவனங்கள்
தி ஹெல்ப் (திரைப்படம்)

தி ஹெல்ப் என்பது 2011-ஆம் ஆண்டில் வெளியான ஆங்கிலத் திரைப்படம். இது கேத்ரின் ஸ்டாக்கெட் எழுதிய தி ஹெல்ப் என்ற நாவலை அடிப்படையாகக் கொண்டது. அந்த நூலின் ஆசிரியையின் தோழராக இருந்த டேட் டெய்லர், இதன் இயக்குநர் ஆவார்.

ஸ்கீட்டர் பிலன் என்ற ஆங்கிலேயப் பெண்ணுக்கு, அவளுடனான இரண்டு ஆப்பிரிக்க வேலைக்காரப் பெண்களுக்குமான தொடர்பைப் பற்றிய கதை.
அந்த இரு பெண்கள் சந்திக்கும் கொடுமைகளை கதையாக எழுத நினைக்கிறாள், ஊடகவியலாளராகிய வெள்ளைக்காரப் பெண்மணி.

இந்த கதை அமெரிக்காவில் உள்ள மிசிசிப்பியில் படமாக்கப்பட்டது. ஜெசிகா சாஸ்டெய்ன், எம்மா ஸ்டோன், வியோலா டேவிஸ், ஒக்டேவியா சுபென்சர் ஆகியோர் முன்னணி வேடங்களில் நடித்திருந்தனர். சிறந்த துணை நடிகை, சிறந்த படப்பிடிப்பு, சிறந்த நடிகை ஆகிய விருதுகளுக்காகப் பரிந்துரைக்கப்பட்டது. சிறந்த துணை நடிகைக்கான விருதை பெற்றது.
இது 2012 ஆம் ஆண்டிற்கான ஸ்கிரீன் ஆக்டர்ஸ் கில்டு விருதைப் பெற்றது.

கதை
ஐபிலீன் கிளார்க் என்ற கறுப்பின வேலைக்காரப் பெண்ணுக்கு ஐம்பது வயது. இவள் வெள்ளைக்காரக் குழந்தைகளை வளர்ப்பதிலேயே தன் வாழ்க்கையைக் கழிக்கிறாள். அண்மையில், தன் மகனை விபத்தில் பறிகொடுத்தவள். இவளது தோழி மின்னி ஜாக்சனும் கறுப்பின வேலைக்காரப் பெண். வால்டர்ஸ் என்ற பெண்ணின் வீட்டில் பணிபுரிகிறாள்.
ஸ்கீட்டர் பிலன் என்ற ஆங்கிலேய பெண், கல்லூரிப் படிப்பை முடித்துவிட்டு, வீடு திரும்புகிறாள். தன் அன்பிற்கு உரிய பணிப் பெண்ணைத் தேடுகிறாள். அவள் வேலையை விட்டு சென்றதாக அறிகிறாள். தனக்கு தெரிவிக்கப்படாததால் குழம்புகிறாள். ஸ்கீட்டர், எழுத்துத் துறையில் ஆர்வம் மிக்கவள். உள்ளூர் பத்திரிக்கை ஒன்றில் வேலைக்கு சேர்கிறாள். இந்த நிலையில், ஆங்கிலேயர்கள், அவர்களின் கறுப்பின வேலைக்காரப் பெண்களிடம் கொண்டுள்ள எண்ணத்தைக் கண்டு வருந்துகிறாள். இதைப் பற்றி எழுத நினைக்கிறாள்.

மேற்கோள்கள்

2011 ஆங்கிலத் திரைப்படங்கள்
அமெரிக்க நாடகத் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
பாஃப்டா விருதினை வென்ற திரைப்படங்கள்
டி. என். ஏ இரட்டித்தல்

ஒரு டி.என்.ஏ மூலக்கூறு அதனை ஒத்த இரண்டு டி.என்.ஏக்களை உருவாக்கும் செயற்பாடே டி.என்.ஏ இரட்டித்தல் எனப்படும். இது அனைத்து உயிரினங்களிலும் நடைபெறும் மிக முக்கியமான உயிரியற் செயற்பாடாகும். இதுவே மரபுரிமையின் அடிப்படையுமாகும். இச்செயன்முறையூடாகவே தாய்க்கலத்திலிருந்து மகட்கலங்களுக்குப் பாரம்பரியத் தகவல்கள் கடத்தப்படுகின்றன. மெய்க்கருவுயிரி கலங்களின் இழையுருப் பிரிவில் இடையவத்தையின் S அவத்தையில் நிகழ்கின்றது. நிலைக்கருவிலி கலங்களின் இருகூற்றுப் பிளவுக்கு முன்னரும் இச்செயற்பாடு நிகழ்கின்றது. இதன் மூலம் உருவாக்கப்படப்போகும் புதிய கலங்களுக்கான டி.என்.ஏக்கள் தயார் செய்யப்படுகின்றன. இக்கட்டுரையில் இழையுருப்பிரிவில் நடைபெறும் எளிய டி.என்.ஏ இரட்டித்தலே எடுத்தாளப்படுகின்றது. ஒடுக்கற்பிரிவின் இழையுருப் பிரிவு போன்ற கட்டத்துக்கு முன்னர் டி.என்.ஏ இரட்டிக்கப்படும்.

டி.என்.ஏ சுருளி வடிவான இரு பட்டிகையாலான மாமூலக்கூறாகும். இரட்டித்தலின் போது இதன் இரண்டு பட்டிகைகளும் பிரிக்கப்பட்டு கலத்திலுள்ள (நிலைக்கருவிலிகளில் கலத்தில் நடைபெறும்; மெய்க்கருவுயிரிகளில் கலத்தின் கருவில் இரட்டித்தல் நடைபெறும்) நொதியங்களின் உதவியுடன் அவ்விரு பட்டிகைகளையும் படித்தகடாகப் பயன்படுத்திப் புதிய நியூக்கிலியோடைட்டுகள் சேர்க்கப்பட்டு புதிய இரு டி.என்.ஏக்கள் உருவாக்கப்படுகின்றன. அரிதான் வழுக்கள் இல்லாவிட்டால் புதிதாக உருவாக்கப்பட்ட டி.என்.ஏக்கள் முற்றிலுமாக தாய் டி.என்.ஏயை ஒத்திருக்கும். கலத்திலுள்ள நொதியங்கள் வழு ஏற்படுவதை இயலுமான வரை தடுக்கின்றன. டி.என்.ஏ இரட்டிப்பின் போது தேவைப்படும் புதிய நியூக்கிலியோடைட்டுகளை கொண்டு வரும் முக்கிய நொதியமாக டி.என்.ஏ பாலிமரேசு காணப்படுகின்றது. ஒவ்வொரு புதிய டி.என்.ஏயிலும் ஒரு டி.என்.ஏ பெற்றார் டி.என்.ஏயாகவும் மற்றைய பட்டிகை புதியதெனவும் கருதப்படுகின்றது. இது பாதி-பழமை பேணும் இரட்டித்தல் முறை எனப்படும்.

செயற்கையாக பக்டீரியாக்களிலிருந்து வேறுபடுத்தப்பட்ட பொலிமரேசு நொதியத்தைப் பயன்படுத்தி கலத்துக்கு வெளியே செயற்கையாக டி.என்.ஏ இரட்டித்தலைச் செயற்படுத்த முடியும்.

டி.என்.ஏ இரட்டிக்கும் முறை

டி.என்.ஏ இரட்டிக்கும் முறை உயிரினங்களுக்கிடையில் பொதுவான செயன்முறையென்றாலும், ஆர்க்கியா, பக்டீரியா மற்றும் மெய்க்கருவுயிரி கலங்களுக்கிடையில் செயற்படும் நொதிய வகைகளில் மிகப் பெரும் வேறுபாடுகள் உள்ளன.  டி.என்.ஏ ஹெலிக்கேசு (Helicase) டி.என்.ஏயின் இரட்டை விரிபரப்புச் சுருள் குலைக்கின்றது. டி.என்.ஏயின் இரண்டு பட்டிகைகளையும் என்டோநியூக்கிலியேசு (Endonuclease) எனும் நொதியம் ஐதரசன் பிணைப்புக்களை உடைத்துப் பிரிக்கின்றது. உடைக்கப்பட்ட ஒவ்வொரு பட்டிகையும் உருவாக்கப்படவுள்ள டி.என்.ஏக்களுக்கான பிறப்புரிமைத் தகவலை வழங்கும். டி.என்.ஏ பொலிமரேசு (DNA Polymerase) முன்னிலையில் ஒவ்வொரு ஒற்றைப் பட்டிகைக்குத் தேவையான மற்றைய பட்டிகையை உருவாக்கத் தேவையான நியூக்கிலியோடைட்டுகள் ஒழுங்குபடுத்தப்படுகின்றன. ஒழுங்குபடுத்தப்பட்ட சுயாதீன நியூக்கிலியோடைட்டுகள் ஐதரசன் பிணைப்புக்கள் மூலம் தாய் டி.என்.ஏயின் ஒற்றைப் பட்டிகையுடன் இணைக்கப்பட்டு இரண்டு டி.என்.ஏக்கள் உருவாக்கப்படுகின்றன. இச்செயற்பாட்டுக்கு டி.என்.ஏ லிக்கேசு எனும் நொதியம் அவசியமாகும்.

டி.என்.ஏ இரட்டித்தலில் உதவும் புரதங்கள்/ நொதியங்கள்

மேற்கோள்கள்

டி. என். ஏ
மிர்ச்சி

மிர்ச்சி 2013 ஆவது ஆண்டில் வெளியான தெலுங்கு திரைப்படமாகும். இத்திரைப்படத்தினை கொரட்டல சிவா இயக்கியிருந்தார். இப்படத்தில் பிரபாஸ், அனுஷ்கா,  ரிச்சா கங்கோபாத்யாய். சத்யராஜ், ஆதித்யா மற்றும் நதியா ஆகியோர் நடித்திருந்தனர்.

நடிகர்கள்
பிரபாஸ் - ஜெய்
ஜெயசூர்யா (நடிகர்)
ராம் சரண்- லீயோன் சரண்
அனுஷ்கா - வெண்ணிலா
சத்யராஜ் - தேவ் ஜெயின் தந்தை
ரிச்சா கங்கோபாத்யாய் - மானசா
யாமி கௌதம்- நேகா சரண்
நதியா - லதா
பிரம்மானந்தம் 
சம்பத் ராஜ்
ஆதித்யா
ராஜீவ் பில்லை-ஆக்கோன்
ஹேமா
சோனு சூத்
சிரஞ்சீவி (நடிகர்)
முரளி சர்மா
கிருஷ்ண முரளி
வெண்ணிலா கிசோர்
பிரம்மாஜி
ஷ்ரவன்

ஆதாரம்

வெளி இணைப்புகள்

2013 தெலுங்குத் திரைப்படங்கள்
அறிமுக இயக்குநர் திரைப்படங்கள்
இத்தாலியில் படமாக்கப்பட்ட திரைப்படங்கள்
இந்தியத் தெலுங்குத் திரைப்படங்கள்
ரீபெல்

ரீபல் 2012 தெலுங்கு அதிரடித் திரைப்படமாகும். இப்படத்தினை எழுதி இயக்கியவர் ராகவேந்திர லாரன்ஸ் ஆவார். இத்திரைப்படத்தில் பிரபாஸ், தமன்னா, தீக்‌ஷா செத் ஆகியோர் நடித்திருந்தனர்.

நடிகர்கள் 
 பிரபாஸ் - ரிசி
 தமன்னா - நந்தினி
 தீக்‌ஷா செத்
 கிருஷ்ணம் ராஜூ - பூபதி
 விகரம் சிங் - டேவிட்
 பிரம்மானந்தம் - நரச ராஜூ
 பிரபா -
 ம. சூ. நாராயணா
 கோவை சரளா
 அலி
 முகேஷ் ரிசி
 பிரதீப் ரவட்
 ஜீவா

ஆதாரம்

வெளி இணைப்புகள் 
 
 Official page 

2012 தெலுங்குத் திரைப்படங்கள்
பழிவாங்குதல் குறித்தான திரைப்படங்கள்
தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
இந்தியத் தெலுங்குத் திரைப்படங்கள்
பரூச் மாவட்டம்

பரூச் மாவட்டம் (Bharuch district), இந்திய மாநிலமாகிய குஜராத்தில் உள்ளது. இது குஜராத்தின் தென்பகுதியில், கடற்கரையை ஒட்டிய பகுதி. இந்த பகுதியின் வழியே, நர்மதை ஆறு, காம்பே வளைகுடா பகுதியில் கடலில் கலக்கிறது.

இதன் தலைநகரம் பரூச். இங்கு 15 இலட்சத்துக்கும் அதிகமான மக்கள் வசிக்கின்றனர். இங்கு முசுலீம்களே அதிகளவில் உள்ளனர். இங்கு பல்வந்திரி தாக்கரே, திரிபுவன் உலுகார் உள்ளிட்ட கவிஞர்கள் வாழ்ந்தனர்.

வட்டங்கள்
இது எட்டு வட்டங்களாகப் பிரிக்கப்பட்டுள்ளது.
 பரூச்
 அங்கலேஸ்வர்
 ஜம்புசர்
 ஹான்சோட்
 வாகரா
 ஆமோத்
 வாலியா
 ஜகடியா

மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, பரூச் மாவட்ட மக்கள் தொகை 1,550,822 ஆகும்.. இம்மாவட்டத்தில் இசுலாமியர்கள் 57%ஆக உள்ளனர்.

சான்றுகள்

வெளி இணைப்புகள்

குஜராத் மாநிலத்திலுள்ள மாவட்டங்கள்
பரூச் மாவட்டம்
சங்கை எக்ஸ்பிரஸ்

த சங்கை எக்ஸ்பிரஸ் (The Sangai Express) என்பது வடகிழக்கு இந்தியாவில் உள்ள மணிப்பூரில் வெளியாகும் நாளிதழ். இது ஆங்கிலத்திலும் மணிப்புரிய மொழியிலும் வெளியாகிறது. மணிப்புரிய மொழிப் பதிப்பு  பெங்காலி எழுத்துகளில் எழுதப்படுகிறது. இதன் தலைமையகம் இம்பாலில் உள்ளது. இது மணிப்புரில் அதிக எண்ணிக்கையில் விற்பனையாகும் நாளேடு . உள்ளூர்ச் செய்திகளுக்கு அதிக முக்கியத்துவம் அளிக்கப்படுகிறது. விளையாட்டு, அயலகவாழ் மக்கள், கல்வி பற்றிய செய்திகளும் சிறுகதைகளும் கவிதைகளும் வெளியிடப்படுகின்றன.

குகி பழங்குடி மக்களால் பரவலாகப் படிக்கப்படுகின்றது. ஹாவ்ரங் கைரல். திங்சட் கொலை நிகழ்வுகளை ஒருதலைச் சார்புடன் வெளியிட்டதால் 2015 மே 17ல் குகி மாணவர் அமைப்பால் தடை செய்யப்பட்டது.

மேற்கோள்கள்

இந்திய இதழ்கள்
சுருள்வு (விளையாட்டு)

சுருள்வு (curling) என்ற விளையாட்டாளர்கள் பனிப்படுகையில் கற்களை நான்கு ஒன்றனுள் ஒன்றான வட்டங்களால் பிரிக்கப்பட்டுள்ள இலக்குப் பரப்பை நோக்கி சறுக்கவிட்டு  விளையாடும் உடல் திறன் விளையாட்டு  ஆகும். நான்கு உறுப்பினர்களைக் கொண்ட இரண்டு அணிகள்  ஒவ்வொருவராக, கனத்த, தீட்டிய கருங்கற் கற்களை,  (பாறைகள் எனவும் இவை அறியப்படும்) பனி சுருள்வுப் படுகையினூடாக  பனியில் வட்டமாக குறிக்கப்பட்டிருக்கும் இலக்கான தங்கள் இல்லத்தை நோக்கி தள்ளிவிடுகின்றனர். ஒவ்வொரு அணிக்கும் எட்டு கற்கள் உள்ளன. விளையாட்டின் நோக்கம் ஒரு ஆட்டத்தில் மிகக்கூடிய புள்ளிகளைப் பெறுவதாகும். ஒரு முனையிலிருந்து இரு அணிகளும் தங்களின் அனைத்துக் கற்களையும் தள்ளி முடிந்தபின் இல்லத்தின் மையத்திற்கு அருகேயுள்ள கற்களுக்கு புள்ளிகள் வழங்கப்படும்.  ஓர் ஆட்டத்தில் எட்டு அல்லது பத்து முனைகள் இருக்கும்.

கல் வீசுபவர் மெதுவான சுழற்சியுடன் தள்ளுவதால் கற்களுக்கு  சுருண்ட பாதையில் செல்ல இயல்கிறது. மேலும்  அணியின் மற்ற இருவர் சுருள்வு துடைப்பங்கள் கொண்டு அதனுடன் பயணித்து  நகரும் கல்லுக்கு முன்புள்ள பனியின் நிலையை மாற்றுவதன் மூலம்  கல்லின் வளைவுப்பாதையை தூண்ட முடியும். இந்த விளையாட்டில்  சிறந்த பாதையையும் ஒவ்வொரு நிலைக்குமேற்ப கற்களை நிறுத்தவும் மிகுந்த  உத்தியும் குழுப்பாங்கும் தேவையாகும். கல் தள்ளுபவரின் திறமையைப் பொறுத்தே  வேணுடிய இடத்தில் கற்களை செலுத்த முடியும். இதனாலேயே இது "பனியின் சதுரங்கம்" எனப்படுகிறது.

மேற்சான்றுகள்

மேலும் அறிய

வெளி இணைப்புகள் 

 World Curling Federation
 CBC Digital Archives – Curling: Sweeping the Nation
 Bonspiel! The History of Curling in Canada at Library and Archives Canada 
 curling stones, Smithsonian Center for Folklife and Cultural Heritage.
 The Game Of The Magic Broom, மார்ச் 1944 one of the first magazine articles to introduce the game of curling to the American public
 The Canadian Curler's Manual transcription of 1840 text
 Sportlistings.com - World Curling Federation Directory listing

பனி விளையாட்டுக்கள்
ஒலிம்பிக் விளையாட்டுகள்
அணி விளையாட்டுகள்
கார்த்திக் சுப்புராஜ்

கார்த்திக் சுப்புராஜ் (Karthik Subbaraj) தமிழ்த் திரைப்பட இயக்குனராவார். தமிழகத்தின் மதுரை மாவட்டத்தில் பிறந்த இவர், தனது பள்ளிப் படிப்பை மதுரை எஸ்.பி.ஒ.ஏ பதின்ம மேல்நிலைப் பள்ளியிலும், திருப்பரங்குன்றம் தியாகராசர் பொறியியல் கல்லூரியில் பொறியியலும் முடித்தார். 2012ம் ஆண்டு அக்டோபர் மாதம் 19ம் நாள் வெளிவந்த பீட்சா திரைப்படத்தின் மூலம் திரைப்பட இயக்குனரானார்.

திரையுலகம்

இயக்குனராக

மேற்கோள்கள் 

வாழும் நபர்கள்
தமிழ்த் திரைப்பட இயக்குநர்கள்
1983 பிறப்புகள்
பட்டிமன்றம் ராஜா

பட்டிமன்றம் ராஜா (Pattimandram Raja) என்று பிரபலமாக அறியப்படும் சிம்சன் ராஜா  என்பவர் தமிழ்நாடு மாநிலம், மதுரையைச் சேர்ந்த ஓர் தமிழ்த் திரைப்பட நடிகர், நகைச்சுவை மற்றும் பட்டிமன்றப் பேச்சாளராவார். சன் தொலைக்காட்சியில் நாள்தோறும் காலை ஒளிபரப்பப்படும் வாங்க பேசலாம் நிகழ்ச்சியின் தொகுப்பாளராகவும் உள்ளார். சிவாஜி திரைப்படத்தின் மூலம் தமிழ்த் திரைத்துறைக்கு அறிமுகமான இவர் மதுரை யுணைட்டட் வங்கியில் பணிபுரிந்து கொண்டிருந்தார். தமிழ் மொழி பேச்சு நிகழ்ச்சிகளில் (பட்டிமன்றம்) தனது உரைகளுக்காக பிரபலமான அறியப்பட்ட ஓர் இந்திய தொலைக்காட்சி ஆளுமை ஆவார். சாலமன் பாப்பையாவால் நடத்தப்பட்ட விவாதப் பேச்சு நிகழ்ச்சிகளில் இவர் ஆற்றிய உரைகள் அவரை உலகெங்கிலும் உள்ள தமிழ் இல்லங்களில் பிரபலமாக்கியது.

வாழ்க்கைக் குறிப்பு
'பட்டிமன்றம்' ராஜா' மதுரைக்கு அருகில் உள்ள கீழமாத்தூர் என்ற கிராமத்தில் பிறந்தார். இவரது பெற்றோர் கிராமத்தில் உள்ள ஒரு பள்ளியில் ஆசிரியர்களாக இருந்தனர். மதுரையில் உள்ள செயின்ட் பிரிட்டோ மேல்நிலைப் பள்ளியில் இவர் பள்ளிப் படிப்பை முடித்தார். மதுரை அமெரிக்கன் கல்லூரியில் பி.காம்., பட்டப்படிப்பை முடித்த ராஜா, மதுரை காமராஜர் பல்கலைக்கழகத்தில் எம்.ஏ., (பத்திரிகை மற்றும் மக்கள் தொடர்பு) படித்தார். 1984 முதல் 2019 வரை யுனைடெட் பேங்க் ஆஃப் இந்தியாவில் பணியாற்றினார்.

சாலமன் பாப்பையாவுடன் பல நாடுகளுக்குப் பயணம் செய்து விவாதப் பேச்சாளராகப் பிரபலமானார். சன் தொலைக்காட்சியில் திருவிழாக் காலங்களில் ஒளிபரப்பாகும் புகழ்பெற்ற பட்டிமன்றம் நிகழ்ச்சிகளில் பல்வேறு பகுதிகளைப் பற்றிய தகவல்களை புத்திசாலித்தனமான மற்றும் நகைச்சுவையான பேச்சுகளால் இவர் புகழ் பெற்றார். வாங்க பேசலாம் போன்ற பேச்சு நிகழ்ச்சிகள் மூலம் நடப்பு விவகார தகவல்களையும் வழங்கினார். அமெரிக்கா, ஐக்கிய இராச்சியம், பிரான்சு, ஆத்திரேலியா, சப்பான், மத்திய கிழக்கு, சீசெல்சு, தென்னாப்பிரிக்கா, சிங்கப்பூர், தென்கிழக்கு ஆசியா, இலங்கை உட்பட உலகம் முழுவதும் 9,000+ நிகழ்ச்சிகளை நடத்தியுள்ளார். சிவாஜி (2007), குரு என் ஆளு (2009) மற்றும் இதற்குத்தானே ஆசைப்பட்டாய் பாலகுமாரா (2013) உட்பட சில நன்கு அறியப்பட்ட தமிழ் படங்களில் நடித்தார்.

நடித்த படங்கள்

மேற்கோள்கள் 

வாழும் நபர்கள்
பட்டிமன்றப் பேச்சாளர்கள்
1959 பிறப்புகள்
மதுரைத் திரைப்பட நடிகர்கள்
லினக்சு பயனர் குழுமம்

லினக்சு பயனர் குழுமம்  அல்லது லினக்ஸ் பயனர்கள் குழுமம் (LUG) அல்லது குனு/லினக்ஸ் பயனர் குழு (glug) லினக்ஸ் பயனர்களுக்கு, குறிப்பாக அனுபவமற்ற லினக்ஸ் பயனர்களுக்கு ஆதரவு மற்றும் கல்வி வழங்கும் ஒரு லாப நோக்கமற்ற, தனியார் அமைப்பு.

பொதுவான செயல்பாடுகள்
 மாதாந்திர கூட்டங்கள்
 நிறுவுதல் திருவிழாக்கள்
 ஹேக் திருவிழாக்கள்
 மென்பொருள் சுதந்திர நாள்

மேற்கோள்கள்

லினக்சு
பீர்க்கு பேரினம்

பீர்க்கு பேரினம் எனப்படும் (Luffa) இது உணவாகப் பயன்படும் ஒரு வகை தாவரப்பேரினம் ஆகும். இது ஒரு படர்கொடி தாவரம். இது கூட்டு, பொறியல் என பல வகையாக சமைக்கக் கூடியது.

பீரம் 
பீரம் என்பது பீர்க்கம்பூ.
சங்கப் பாடல்களில் பீரம்
 குறிஞ்சிநிலக் கோதையர் குவித்து விளையாடியதாகக் கூறப்பட்டுள்ள 99 மலர்களில் ஒன்று பீரம்.
 புதரில் ஏறி மலரும் பீரம்பூ பொன்னிறம் கொண்டிருக்கும்.
 மணம் இல்லாத பூ.

காதலன் பிரிவால் காதலியின் மேனியில் பீர் நிறம் தோன்றும் என்பர்.

மகசூல் 
பீர்க்கன்காய்(பீர்க்கங்காய்) விவசாயம் சுலபமானது, மிக குறைந்த நாளில் பலன் தரக்கூடியது.விதை முளைப்பிலிருந்து 35வது நாளில் மகசூல் ஆரம்பமாகின்றது.

வேறு பயன்கள் 
மருத்துவ குணம் உடைய இக்காய் முற்றிய நிலையில் உலர்ந்தபின்  தோல் மற்றும் விதைகளை நீக்கி எஞ்சிய நார்ப்பகுதி குளியலுக்கு உடலை தேய்த்து உதவ பயன்படுகிறது.

இவற்றையும் காண்க 
 காய்கறிகள் பட்டியல்

மேற்கோள்கள்

வெளி இணப்புகள் 
 பீர்க்கங்காய் மசியல் தினமணி
 இலக்கியத்தில் பீர்க்கு

காய்கறிகள்
வெள்ளரியினங்கள்
கொடிகள்
சங்க கால மலர்கள்
பூக்கும் தாவரப் பேரினங்கள்
குனூ

குனு பிரகடனம் ரிச்சர்ட் ஸ்டால்மனால்  எழுதப்பட்டு  மார்ச் 1985ல்  டாக்டர் டாப்ஸ் மென்பொருள் கருவிகள் பத்திரிக்கையில் வெளியிடப்பட்டது. இது , குனு திட்டத்தின் இலக்குகளை வரையறுக்க , விளக்க , மற்றும் அதில்  பங்குபெற்று  ஆதரவு  தர வேண்டி வெளியிடப்பட்டது .  கட்டற்ற மென்பொருள் இயக்கத்தின் மிகவும் மதிக்கப்படும் அடிப்படை தத்துவ ஆதாரமாக கருத படுகிறது.முழு உரை Emacs  போன்ற  குனு மென்பொருளில் சேர்க்கப்பட்டுள்ளது, மற்றும்  இணையத்தில் இது  கிடைக்கும்.

குனூ (GNU) என்பது கட்டற்ற மென்பொருட்களால் அமைந்த ஓர் இயங்குதளமாகும். இவ்வியங்குதளமானது, குனூ ஹேர்ட் கரு, libraries, கருவிகள், compilers, செயலிகள் போன்றவற்றை கொண்டிருக்கிறது.

இப்பெயரின் அர்த்தம் Gnu is Not Unix என்பதாகும்.  இவ்வியங்குதளம் யுனிக்ஸ் இனை பெருமளவு ஒத்திருப்பதாலும், ஆனால் இதன் ஆணைமூலம் யுனிக்சினுடையதல்ல என்பதாலும் இப்பெயர் தெரிவு செய்யப்பட்டது

இயங்குளத்தொகுதியின் அடிப்படை பாகங்களாக அமைவன பின்வருமாறு,

GNU Compiler Collection (GCC)
GNU binutils
bash முனையம்
GNU C library
அடிப்படை கருவிகள்

குனூ தன்னுடைய வரைகலை பயனர் இடைமுகப்பு, எழுத்து உள்ளீடு போன்றவற்றின் அடிப்படையாக பிற செயற்றிட்டங்களின் தயாரிப்புகளான Xorg, TeX போன்றவற்றை பயன்படுத்துகிறது.

1983 இல் அறிவிக்கப்பட்டு ஆரம்பிக்கப்பட்ட குனூ இயங்குதளம் இன்னமும் வெளியிடப்படவில்லை. குனூ இயங்குதளத்தின் உத்தியோகபூர்வ கருவான குனூ ஹேர்ட் (GNU HURD) இன்னமும் முழுமையாக்க உருவாக்கப்படவில்லை. பெரும்பாலான குனூ பயனர்கள் குனூ ஹேர்ட் இற்கு பதிலாக இன்னொரு செயற்றிட்டத்தின் தயாரிப்பான லினக்ஸ் கரு வினை பயன்படுத்துகின்றனர். Xorg, TeX போன்ற மூன்றாந்தரப்பு பொதிகள் உத்தியோகபூர்வமாக குனூ இயங்குதளத்தில் உள்ளடக்கப்பட்டிருந்தபோதும், மற்றுமொரு மூன்றாந்தரப்பு பொதியான லினக்ஸ் கரு உத்தியோகபூர்வமாக உள்ளடக்கப்படவில்லை.

லினக்ஸ் கருவினை உள்ளடக்கிய குனூவின் பதிப்புகள் லினக்ஸ் என்றே அழைக்கப்படும் மரபும் தோன்றிவிட்டது. குனூ திட்டமானது இப்பதிப்புக்களை குனூ/லினக்ஸ் என்று அழைக்குமாறு மக்களை கோருகிறது.

ஏராளமான குனூ மென்பொருட்கள் வின்டோஸ், சொலாரிஸ், மக்கின்டோஷ், பீ எஸ் டீ போன்ற இயங்குதளங்களில் இயங்கச்செய்யப்பட்டுள்ளன.

குனூ பொதுமக்கள் உரிமம், GNU Lesser General Public License, குனூ கட்டற்ற ஆவண உரிமம் போன்ற குனூ இயங்குதளத்திற்கென உருவாக்கப்பட்டவையே. இவ்வுரிமங்கள் இன்று பல்வேறு துறைகளில், வெவ்வேறு நோக்கங்களுக்காக பயன்படுத்தப்படுகின்றன

சுருக்கம் 
 குனு பிரகடனம் , GNU - குனு யுனிக்ஸல்ல ,  திட்டத்தின் நோக்கதை கோடிட்டு தொடங்குகிறது. அப்போதைய  குனு உள்ளடக்கங்களை எழுதிய பின்னர் , அவை  விவரித்து ,  விளக்கப்பட்டுள்ளன.மேலும் ரிச்சர்ட் ஸ்டால்மேன் அவர்கள் இந்த திட்டத்தை முடிக்க வேண்டியதன் அவசியம் குறித்து விவரிக்கிறார் . அவரது விளக்கம்  யூனிக்சு ஒரு தனியுரிம மென்பொருளாக  பரிணாமம் பெற்றதை  அடிப்படையாக கொண்டது.

சான்றுகள்

வெளி இணைப்புகள் 

 
 Ports of GNU utilities for Microsoft Windows
 The daemon, the GNU and the penguin

குனூ
கட்டற்ற மென்பொருட்கள்
கட்டற்ற இயக்கு தளங்கள்
அல்லாடி ராமகிருஷ்ணன்

அல்லாடி ராமகிருஷ்ணன் (Alladi Ramakrishnan; 9 ஆகத்து 1923 – 7 சூன் 2008) ஓர் இந்திய இயற்பியலாளர் ஆவார். இவர்  சென்னையிலுள்ள கணித அறிவியல் கழகத்தின் நிறுவனர். இவர் துகள் இயற்பியல், குவாண்டம் இயந்திரவியல், அணிக்கோவை இயற்கணிதம், சிறப்புச் சார்பியல் கொள்கை போன்றவற்றில் பங்களித்துள்ளார்.

இதையும் காண்க
கணித அறிவியல் கழகம்

மேற்கோள்கள்
Alladi Ramakrishnan passes away, தி இந்து-ஜூன் 9, 2008
The Rediff Interview/Professor Alladi Ramakrishnan

வெளி இணைப்புகள் 
 Interview with Alladi Ramakrishnan
 Homepage of Ramakrishnan's son Krishnaswami Alladi

1923 பிறப்புகள்
2008 இறப்புகள்
தமிழ் அறிவியலாளர்கள்
தமிழக அறிவியலாளர்கள்
தமிழ் இயற்பியலாளர்கள்
இந்திய இயற்பியலாளர்கள்
அமெரிக்கத் தமிழர்
தமிழ்நாட்டுக்கு வெளியே இறந்த தமிழ்நாட்டவர்கள்
இட்டாய்பவா பொன்டே நோவா அரங்கம்

இட்டாய்பவா பொன்டெ நோவா அரங்கம் (Itaipava Arena Fonte Nova, அலுவல்முறையாக பேராசிரியர் ஆக்டேவியோ மங்கபெய்ரா பண்பாட்டு விளையாட்டு வளாகம் (Complexo Esportivo Cultural Professor Octávio Mangabeira) பிரேசிலின் பாகையா மாநிலத்தின் சவ்வாதோர் நகரில் அமைந்துள்ள விளையாட்டரங்காகும்.

காற்பந்தாட்டத்திற்கு மட்டுமேயான இந்த அரங்கம்  2013 பிபா கூட்டமைப்புக்களின் கோப்பைப் போட்டி மற்றும்  2014 உலகக்கோப்பை காற்பந்து போட்டிகளுக்காக கட்டப்பட்டுள்ளது.  மிகவுயர்வாக 55,000 பார்வையாளர்கள் கண்டு களிக்கக் கூடியதாக இந்த அரங்கம் உள்ளது. இது முன்பிருந்த பொன்டெ நோவா விளையாட்டரங்கத்தை இடித்துக் கட்டப்பட்டுள்ளது. செருமனியின் பிரன்சுவிக்கிலிருந்து வந்த கட்டிட வடிவமைப்பாளர்கள் இதனை வடிவமைத்துள்ளனர். இந்தக் குழுவே 2006 உலகக்கோப்பையின் போது அன்னோவர் விளையாட்டரங்கை கட்டமைத்தவர்களாவர்.

பெட்ரோபொலிசு குழுமத்தின் இட்டாய்பவா மதுவடிக்கும் நிறுவனம் 2013 முதல் 2023 வரை பத்தாண்டுகளுக்கு புரவலராக தனது பெயரை விளையாட்டரங்கிற்கு இடுவதற்கு $ 100 மில்லியன் கொடுதுள்ளதால் இந்த விளையாட்டரங்கம் "இட்டாய்பவா அரீனா பொன்டெ நோவா" எனப் பெயரிடப்பட்டுள்ளது. 2014 உலகக்கோப்பை விளையாட்டரங்கங்களுக்கு இவ்வாறு பெயர் உரிமைகள் ஏலம் விடப்படுவது இதுவே முதல் முறையாகும்.

சீரமைக்கப்பட்ட பின்னர் இந்த அரங்கம் ஏப்ரல் 7, 2013 அன்று துவங்கப்பட்டது; முதல் ஆட்டமாக பாகையா மாநில லீக் ஆட்டமொன்றில் விடோரியா கழகம் பாகையா கழகத்தை 5-1 கணக்கில் வென்றது. இந்த அரங்கத்தில் முதல் கோலை அடித்தவராக விடோரிய கழகத்தின் ரெனாட்டோ காயா உள்ளார். இந்த ஆட்டத்தின்போது சில இருக்கைகளில் பார்வையாளர்களால் ஆட்டத்தை சரிவரப் பார்க்கவியலாமல்  இருந்ததாக முறையீடு எழுந்தது.  மேலும் அரங்கில் கூடுதல் தூசியும் நீர்த்தேங்கல்களும் இருந்தன. இவற்றை சரிசெய்வதாக பொறுப்பாளர் நிறுவனங்கள் கூறின.

மே 27, 2013 அன்று பெய்த பெருமழையில் ஒருபக்க கூரை சரிந்தது.

2016 ஒலிம்பிக்கில் காற்பந்தாட்டங்கள் நடக்கவிருக்கும் அரங்குகளில் ஒன்றாக இதுவும் விளங்குகிறது.

மேற்கோள்கள்

பிரேசிலின் விளையாட்டரங்குகள்
அல்போன்சா (நடிகை)

அல்போன்சா இந்திய நடிகையும், நடன மங்கையும் ஆவார். இவர் தென்னிந்திய திரைப்படங்கள் பலவற்றில்  குத்தாட்டப் பாடலுக்கு நடனமாடியுள்ளார். இவர் சென்னையில் பிறந்தவர். கே. எஸ். ரவிக்குமார் இயக்கிய பஞ்சதந்திரம் (திரைப்படம்) (2002) மற்றும் காதல் சடுகுடு (திரைப்படம்) (2003) ஆகியவற்றில் துணை நடிகையாக நடித்துள்ளார்.

சில திரைப்படங்கள்

மேற்கோள்கள்

வெளி இணைப்புகள்
 

வாழும் நபர்கள்
20 ஆம் நூற்றாண்டின் இந்திய நடிகைகள்
சென்னை நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
தமிழ்நாட்டு நடனக்கலைஞர்கள்
கட்டுப்படுத்தி

கட்டுப்படுத்தி ( Governor ) என்பது நீராவி எந்திரங்களையும் எண்ணெய் எந்திரங்களையும் சீராக இயங்கச் செய்யும் ,அதாவது அவைகளின் வேகங்களைக் கட்டுப்படுத்தும் ஓர் அமைப்புஆகும். இரு நிறைகள் சுழற்சியால் செயல்பட்டு ஒரு ஒருவழித் திறப்பினை  (valve ) இயக்கி இயந்திரத்தில் பாயும் நீராவி அல்லது எண்ணெயினைக் கட்டுப்படுத்தி எந்திரம் ஒரே சீராக இயங்குமாறு செய்கிறது.

மேற்கோள்கள்

கருவிகள்
மோர் வட்டம்

மோர் வட்டம் (Mohr's circle, மோரின் வட்டம்) என்பது பொருட்களின் மீது ஏற்படும் தகைவினை (Stress) இரு பரிமாண முறையில் குறிப்பிடுவதற்காக கிறிஸ்டியன் ஓட்டோ மோர் என்பவரால் உருவாக்கப்பட்டது. இதன் மூலம் ஒரு பொருளின் மீது ஏற்படும் விசைகளால் அதன் மீது உருவாகும் இயல் தகைவு  (Normal Stress)  மற்றும்  குறுக்கத் தகைவு (Shear Stress) போன்றவற்றைப் பற்றி எளிதாக அறிந்துகொள்ள முடியும்.

பொதுவாக இரு பரிமாண முறையில் விசை செயல்படும் போது மோர் வட்டத்தின் மூலம் அதன் பெரும மற்றும் சிறும மதிப்பிலான தகைவின் அளவினை எண்ணுரு அளவில் பெற முடியும். எடுத்துக்காட்டாக கிடைமட்டத் திசையிலும் செங்குத்துத் திசையிலும் விசை செயல்படும்போது, படத்தில் காட்டியுள்ளவாறு அதன் தகைவின் பெரும மதிப்பினை  மூலமாகவும், தகைவின் சிறும மதிப்பினை  மூலமாகவும் அறிய முடியும். மேலும் இதன் குறுக்கத் தகைவின் பெரும மதிப்பு , முதன்மை தகைவு போன்றவற்றை இந்த மோர் வட்டம் மூலம் பெறலாம். வடிவமைப்பு பொறியாளர் ஒரு புதிய அல்லது ஏற்கனவே இருக்கும் வடிவமைப்பை மாற்ற இயலும் போது இந்த மோர் வட்டம் பெரிதளவில் பயன்படும். மேலும் பொருட்களின் பகுப்பாய்வியலில் பல்வேறு வகையான விசைகளை பற்றி எளிதாக தெரிந்து கொள்வதற்கு இந்த மோர் வட்ட வரைபடம் இன்றியமையாதது.

வரையும் முறை

கொடுக்கப்பட்ட விசைகளுக்கு ஏற்றவாறு அதன் விசையியல் படம் வரையப்பட வேண்டும்.
படத்தில் காட்டியுள்ளவாறு விசையானது இரு பரிமாண முறையில் செயல்படுகிறது எனக் கொள்வோம். அதாவது கிடைமட்டத் திசையில் ஒரு விசையும் செங்குத்துத் திசையில் மற்றொரு விசையும் செயல்படுகிறது. மேலும் ஒரு குறுக்க விசை அதன் வளைபரப்பின் மீது செயல்படுகிறது.
கிடைமட்ட அச்சு மற்றும் செங்குத்து அச்சினை வரைய வேண்டும். இங்கு விசையானது இழுவிசையாக (Tensile Force) இருந்தால் அதனை கிடைமட்ட அச்சின் வலப்பக்கத்தில் குறிப்பிட வேண்டும். விசையானது அமுக்கு விசையாக இருந்தால் அதனை செங்குத்து அச்சிற்கு இடப்பக்கத்தில் குறிப்பிட வேண்டும். இது பொதுவாக நேர் மற்றும் எதிர் குறிகளை பெற்றிருக்கும்.
 மற்றும்  இன் மதிப்புகளை கிடைமட்ட அச்சில் குறிக்கவும். அதன்பின் அவ்விரண்டு மதிப்புகளுக்கிடையே நடுவில் புள்ளியைக் குறிக்கவும்.
அப்புள்ளியை மையமாகவும்,  ஆரமாகவும் வைத்து வட்டம் வரைய வேண்டும். அவ்வட்டமானது  மற்றும்  தகைவுகளுக்கு நடுவில் அமையும் வண்ணம் இருக்கும். 
வட்டமானது கிடைமட்ட அச்சுடன் ஏற்படுத்தும் மீப்பெரும் தொலைவு பெரும முதண்மை தகைவு  எனவும், மிகக்குறைந்த தொலைவு சிறும முதண்மை தகைவு   எனவும் அழைக்கப்படுகிறது. 
கிடைமட்ட அச்சிற்கும் கோணம் ஏற்படுத்தும் வகையில் அமைந்துள்ள வட்டத்தின் புள்ளிக்கும் இடைப்பட்ட தொலைவு இயல் தகைவு ஆகும்

இந்த செயல்பாடுகள் மூலம் பொருட்களின் மீது செயல்படும் பல்வேறு வகையான விசைகளால் ஏற்படும் தகைவினை அறிய இயலும்

மேற்கோள்கள்

பொருட்களின் வலிமை
தாவீதின் கோபுரம்

தாவீதின் கோபுரம் (Tower of David, (, Migdal David, , Burj Daud) என்பது யோப்பா வாயிக்கு அருகில் எருசலேமின் பழைய நகர் நுழைவில் அமைந்துள்ள புராதான நகரப் பாதுகாப்பு அரண் ஆகும்.

பழைய நகர் பாதுகாப்பிலுள்ள தந்திரோபாய பலவீனப் பகுதிகளை பலப்படுத்த கட்டப்பட்ட இந் நகரப் பாதுகாப்பு அரண் தற்போது கி.மு. 2ம் நூற்றாண்டில் கட்டப்பட்ட அத்திவாரத்தின் மேல் அமைந்துள்ளது. இக் கோபுரம் எருசலேமை வெற்றி கொண்ட கிறித்தவர், இசுலாமியர், மம்லுக், துருக்கியர் ஆகியோரால் தொடர்ச்சியாக அழிக்கப்பட்டது. இது 2700 ஆண்டு பழமையான முக்கியத்துவம்மிக்க தொல்பொருள் கண்டுபிடிப்புக்களையும், இசையரங்கு போன்ற பல நிகழ்வுகளுக்கான இடமாகவும் திகழ்கிறது.

"தாவீதின் கோபுரம்" எனும் பெயரை பைசாந்திய கிறித்தவர்கள் இவ்விடம் தாவீன் அரண்மனை இருந்த இடமாகக் கருதி இட்டனர். விவிலியத்தின் இனிமைமிகு பாடல் நூலிலிருந்து "தாவீதின் கோபுரம்" எனும் பெயரை அவர்கள் பெற்றனர்.

குறிப்புகள்

வெளி இணைப்புகள் 

 360 degrees HD virtual tour of the Tower of David Museum 
 Tower of David Museum 
 A tourist's guide to the Tower of David Museum

எருசலேம்
காயத்ரி ஜெயராமன்

காயத்ரி ஜெயராமன் இந்தியத் திரைப்பட நடிகையாவார். ஒரு சோப்பு கம்பெனி நடத்திய மிஸ் சென்னை அழகிப் போட்டியில் வென்று அப்படியே வடிவழகுகில் நுழைந்து, மனதைத் திருடி விட்டாய் மூலம் தமிழ் சினிமாவுக்கு வந்தவர் காயத்ரி ஜெயராம்.இவர் தமிழ், கன்னடம், தெலுங்கு, மலையாளம் போன்ற மொழி திரைப்படங்களில் நடித்துள்ளார்.

பிறப்பும் வளர்ப்பும் 
காயத்ரி ஜெயராம் என்று அறியப்படும் இவர் குல்பர்கா அருகில் சஹாபாத்தில்  ஜெயராமன் -சித்ரா தம்பதியரின் மகளாய் 1984  செப்டம்பர் 27  இல் பிறந்தார். இவரது குடும்பம் 1988 இல் சென்னைக்குக் குடிபெயர்ந்தது. இவரது கல்வி ஆதர்ஷ் வித்யாலயாவிலும், பின்னர் மும்பையில் உள்ள சர்ச் பார்க்கிலும் தொடர்ந்தது. இவர் மருத்துவம் படிக்கவே முயன்றார். இவர் போர்டு பரீட்சையில் தேறி 94% மதிப்பெண் பெற்றும் இளஞ்கலைப் பட்டப்படிப்பு தான் படிக்க முடிந்தது. இந்நிலையில் படிப்பும், விளம்பர மாடலாகவும் இருந்து, சென்னை எஸ். ஆர். எம். கல்லூரியில் பிசியோ தெராபி படித்தார். நல்லி சில்க்ஸ், குமரன் சில்க்ஸ், போத்தீஸ் மற்றும் சென்னை சில்க்ஸ் போன்ற நிறுவனங்களுக்கு வடிவழகு செய்து கொண்டே 1997 அக்டோபர் மாதம் மிஸ் தமிழ்நாடு பட்டத்தையும், 1998 இல் மிஸ் தென்னிந்தியா பட்டத்தையும் வென்றார்.  மிஸ் பெமினா இந்தியா 2000 போட்டியில் 8000 விண்ணப்பத்தில் 26 பேர் தெரிவு செய்யப்பட்டனர். அதில் இவருக்கு நான்காவது இடம் கிடைத்தது.

சினிமா வாழ்வும் , சொந்த வாழ்க்கையும் 
2001 இல்  நீலா என்ற கன்னட படத்திலும் அசோகா என்ற இந்தி படத்தில் கரீனா கபூருடனும் மனதை திருடி விட்டாய் என்ற தமிழ் 
படத்திலும் நடித்தார். நீலா வெற்றிப் படமாக அமைந்தது. மனதை திருடிவிட்டாய் படத்தில் மஞ்சக் காட்டு மைனா என்ற பாட்டில் அவரது நடனம் வெகுவாக ரசிகர் வட்டத்தை சேர்த்தது. தமிழில் வாய்ப்புகள் குறைந்தபோது மலையாளத் திரைப்படங்களுக்குச் சென்றார். பின்னர் சன் டிவி உள்ளிட்ட சில தொலைக்காட்சிகளில் தொகுப்பாளராகவும் பணியாற்றினார். 2002 இல் வெளியான ஏப்ரல் மாதத்தில் என்ற திரைப்படத்தில் முக்கிய வேடத்தில் தோன்றினார். வசீகரா படத்திலும் தோன்றினார். பின்னர் சின்னத்திரையிலும் நடித்தார்.

பின்னர் அவர் ஸ்கூபா டைவிங் பயிற்சியாளராக மாறினார். சிங்கப்பூரில் உள்ள ஒரு ஹோட்டலில் ஸ்கூபா டைவிங் பயிற்சியாளராகச் சில காலம் பணியாற்றினார். பின்னர் அந்தமானில் உள்ள ஒரு ரிசார்ட்டில் ஸ்கூபா டைவிங் பயிற்சியாளராகப் பணியாற்ற ஆரம்பித்தார். அப்போதுதான் அந்த ரிசார்ட்டின் உரிமையாளர் சமீத்துக்கும், காயத்ரிக்கும் காதல் மூண்டது. இரண்டு வருடங்களாக இருவரும் தீவிரமாகக் காதலித்து வந்தனர். பின்னர்  இரு வீட்டார் சம்மதத்துடன் 2007 மே 13ம் தேதி காலை 7.30 மணிக்கு இருவருக்கும் அந்தமானில் உள்ள ஹேவ்லாக் தீவில் சமித்  சவ்ஹ்னி என்பாரை மணந்தார். அங்கு ஸ்கூபா டைவிங் பள்ளி ஒன்றை நிர்வகித்து வருகிறார்.

திரைப்படங்கள்

ஆதாரம்

வெளி இணைப்பு

வாழும் நபர்கள்
1984 பிறப்புகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
இந்திய நடிகைகள்
1974 பிறப்புகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
அன்னபூர்ணா

அன்னபூர்ணா (Annapurna) தெலுங்கு திரைப்பட நடிகையாவார். இவர் நடிகர் மோகன் பாபுவுடன் முதல் படத்தில் நடித்தார். தமிழ் திரைப்படங்களான நாடோடிப் பாட்டுக்காரன், வரவு நல்ல உறவு ஆகியவற்றிலும் நடித்துள்ளார்.

திரைப்படங்கள்
 கிருஷ்ணம் வந்தே ஜகத்குரும் - 2012

மேற்கோள்கள்
 http://www.cinesouth.com/cgi-bin/filmography/namsearch.cgi?name=annapoorna 
 http://us.imdb.com/name/nm0030280/
 http://www.bharatwaves.com/movie_news/article-10466.html
 http://www.totaltollywood.com/profiles/profiles.php?category=1&id=mohanbabu

இந்தியத் திரைப்பட நடிகர்கள்
வாழும் நபர்கள்
தமிழ்த் திரைப்பட நடிகைகள்
தெலுங்கு மக்கள்
1948 பிறப்புகள்
சுவாதி (நடிகை)

சுவாதி இந்தியத் திரைப்பட நடிகையாவார். இவர் தமிழ், தெலுங்கு, கன்னடம் மற்றும் இந்தி திரைப்படங்களில் நடித்துள்ளார். வான்மதி மற்றும் தேவா போன்ற தமிழ்த் திரைப்படங்களில் நடித்துள்ளார்.

திரை வாழ்க்கை
நடிகர் அஜித் குமாருடன் இணைந்து நடித்த வான்மதி திரைப்பட வெற்றிக்குப் பிறகு இவர் தனது படிப்பைத் தொடர தனக்கு வந்த திரைப்பட வாய்ப்புகளை தவிர்த்துவிட்டு தனது சொந்த ஊரான ஐதராபாத்துக்கு திரும்பினார்.

சிறிய இடைவேளைக்குப் பிறகு நடிக்கத் திரும்பிய இவர் அமீரின் நடிப்பில் 2009-ம் ஆண்டு வெளியான  யோகி திரைப்படத்தில் நடித்தார்.

வாழ்க்கைக் குறிப்பு
இவருக்கு துபாயைச் சார்ந்த ஒரு தொழிலதிபருடன் திருமணம் நிச்சயிக்கப்பட்டாலும் அந்த திருமணம் நடைபெறவில்லை. பின்னர் 2009-ம் ஆண்டில் ஐதராபாத்தைச் சார்ந்த ஒரு நிறுவனத்தின் மேலாளரை திருமணம் செய்துகொண்டதுடன் தனது திரையுலக வாழ்க்கையை முடித்துக் கொள்வதாக அறிவித்தார்.

நடித்த திரைப்படங்கள்

தமிழ்த் திரைப்படங்கள்

சான்றுகள் 

தமிழ்த் திரைப்பட நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
தாய் மாமன்

தாய் மாமன்  தமிழர் பண்பாட்டில் இருக்கும் ஒரு முக்கிய உறவு முறையாகும். இது தாயின் உடன் பிறந்தவரைக் குறிக்கும். பெரும்பாலான தாலாட்டுப் பாடல்களில் மாமன் பெருமையைக் கூறும் பாடல்களே அதிகம். 

தமிழர்களின் உறவுமுறைப்படி, இவர் தனது உடன் பிறந்த சகோதரிகளின் (அக்கா/தங்கை) மகன் மற்றும் மகள்களுக்கு மாமனார் முறையில் இருக்கிறார்

சடங்குகளில் முக்கியத்துவம்

தொட்டிலிடுதல்
குழந்தை பிறந்ததும் தாய் மாமன் தொட்டில் கம்பு, தொட்டிற் சீலை அல்லது தொட்டில் முண்டு போன்றவற்றைக் கொண்டுவந்து தொட்டில் கட்டி குழந்தையைக் கிடத்தி மூன்றுமுறை ஆட்டிவிடும் வழக்கம் பல குடும்பங்களில் உண்டு.

காது குத்துதல் 
காது, மூக்கு ஆகிய பகுதிகளில் துளையிட்டு உலோக ஆபரணம் பூட்டுவதற்கு தாய் மாமன் மடியில் குழந்தையை அமர வைத்துக் காது குத்துதல் என்பது மாறாத வழக்கமாக இருந்து வருகிறது.

பாடல் வரிகள்;
கண்ணான அம்மாளுக்கு - ஏனம்மா
காதுகுத்தப் போறாகன்னு
கிண்ணியில் சந்தனமும்
கிளிமூக்கு வெத்தலையும்
தங்கத்தினால் ஆபரணமும் - ஏனம்மாளுக்கு
கொண்டு வந்தார் தாய்மாமன்

பூப்புச் சடங்கு 
ஒரு பெண் குழந்தை பருவம் அடைந்து விட்டால் தாய் மாமன் சீர் கொண்டு வந்து பூப்படைந்த பெண்ணிற்குப் பச்சை ஓலைகளால் குச்சில் கட்டுதல் அல்லது குடிசை கட்டும் வழக்கமும் தமிழகத்தில் உள்ளது.

தாய்மாமன் சீர்" தங்கை மகள் பூப்பெய்திய(வயதுக்கு வந்ததும்) தாய் வீட்டுசீர்வரிசையாக(மஞ்சள், குங்குமம்,வெற்றிலை பாக்கு, பச்சை ஓலை குச்சில் கட்டுவது,   பட்டுச்சேலை, பூ, மாலை, பாத்திரம், மேளதாளம், வானவேடிக்கைகள் மேலும் பலசகல பொருட்கள் அன்றயதினம் தேவையான)  தாய்மாமன் உறவு வழங்குவது  தமிழர் மரபுவழி வாழ்வியல் பண்பாட்டு கலாச்சார சடங்கு சம்பிரதாய வழக்கம்  இதுவே. 

   மருமகள் பூப்பெய்திய புனித நீராட்டு விழா எடுப்பது தாய்மாமன்முறை என்பது எம் தமிழர் மரபின் வழிசம்பிரதாயம்...!!

பட்டம் கட்டுதல் 
திருமணத்தில் தாலி கட்டிய பிறகு தாய் மாமன் திருமணப் பெண்ணுக்கு நெற்றிப் பட்டம் கட்டுவார். பட்டம் கட்டுதல் என்பது உரிமை கொடுப்பதைக் குறிக்கும் சொல்லாகும்.

தமிழ் திரைப்பட பாடல்களில்
'நதியில் விளையாடி கொடியின் தலை சீவி நடந்த இளம்தென்றலே
வளர் பொதிகை மலை தோன்றி மதுரை﻿ நகர் 
கண்டு பொலிந்த தமிழ் மன்றமே
மாமன் தங்கை மகளான மங்கை உனக்காக உலகை விலை பேசுவார்..உலகை விலை பேசுவார்

'தாய் மாமன் சீர் சுமந்து வாராண்டி அவன் தங்கக் கொலுசு கொண்டு தாராண்டி'

மேற்கோள்கள்

தமிழர் உறவுமுறை
ஆலங்குடி சோமு

ஆலங்குடி சோமு (Alangudi Somu; 12 திசம்பர் 1932 - 6 சூன் 1997) தமிழ்த் திரைப்பட பாடலாசிரியரும், தயாரிப்பாளரும் ஆவார். இந்தியாவின் தமிழக அரசினால் வழங்கப்படும் கலைமாமணி விருது 1973 - 1974 பெற்றுள்ளார்.

தமிழ்நாடு, சிவகங்கை மாவட்டம், காரைக்குடியை அடுத்த ஆலங்குடியைச் சேர்ந்தவர் .1960 முதல் 1985 வரை திரைப்பட பாடல்களை எழுதியுள்ளார். 1960 இல் வெளிவந்த யானைப்பாகன் திரைப்படத்திற்காக "ஆம்பளைக்கு பொம்பள அவசியந்தான்" என்பது இவர் எழுதிய முதற்பாடல்.

தமிழக அரசியலில் ஒலிக்கும் பல்லவி 
ஆயிரம் கைகள் மறைத்து நின்றாலும் ஆதவன் மறைவதில்லை
ஆணைகள் இட்டே யார் தடுத்தாலும் அலைகடல் ஓய்வதில்லை

சில பிரபல பாடல்கள் 
 ஆண்டவன் உலகத்தின் முதலாளி... (தொழிலாளி)
 பொன்மகள் வந்தாள் பொருள் கோடி தந்தாள்... (சொர்க்கம்)
 தாயில்லாமல் நானில்லை தானே எவரும் பிறந்ததில்லை... (அடிமைப் பெண்)
 வெள்ளை மனம் கொண்ட பிள்ளை ஒன்று... (பத்தாம்பசலி)
 ஒரு கொடியில் (காஞ்சித்தலைவன்)
 பொட்டிருந்தும் பூவிருந்தும் (பூம்புகார்)
 கத்தியை தீட்டாதே (விளக்கேற்றியவள்)
 மலருக்கு தென்றல் (எங்க வீட்டுப் பிள்ளை)
 என்னடி செல்லகண்ணு (தேன்மழை)
 மேகங்கள் திரண்டுவந்தால் (நான் ஆணையிட்டால்)
 வெள்ளி நிலா வானத்திலே (காதல் படுத்தும் பாடு)
 ஆடலுடன் பாடலைக்கேட்டு (குடியிருந்த கோயில்)
 என்னம்மா ராணி (குமரிக்கோட்டம்)

 இரவும் பகலும், கார்த்திகை தீபம் ஆகிய படங்களின் பாடல்கள் அனைத்தையும் இவரே எழுதியுள்ளார்.

தயாரித்த படங்கள் 
பத்தாம் பசலி
வரவேற்பு

மேற்கோள்கள்

வெளி இணைப்புகள் 
Alangudi Somu's Songs
1932 பிறப்புகள்

தமிழ் பாடலாசிரியர்கள்
கலைமாமணி விருது பெற்றவர்கள்
சிவகங்கை மாவட்ட நபர்கள்
தமிழ்நாட்டுத் திரைப்படத் தயாரிப்பாளர்கள்
1997 இறப்புகள்
ஊர் பெயரால் அறியப்படும் மக்கள்